TVD, 23.12.2017


Naslov: Kateri dogodki so zaznamovali Posavje v letu 2017
Napoved za voditelja:

V Posavju se je v letu 2017 marsikaj zgodilo, vse od naravnih ujm, krutega umora, do bolj veselih in koristnih dogodkov, kot je dokončanje HE Brežice in postavitev novega plinskega bloka v Termo elektrarni Brestanica. Posavje tako še naprej ostaja ena največjih slovenskih energetskih regij. V njem že vrsto let obratujejo tako brestaniška elektrarna, krška jedrska elektrarna, zdaj pa se dokončuje tudi veriga HE, ki že obsega HE Vrhovo, Boštanj, Arto-Blanca, Krško in Brežice in bo skupaj z HE Mokrice prispevala 220 MW elektrike v slovenski energetski sistem. 

H1: V letu 2017 je bila v Posavju dokončana HE Brežice z močjo 47 MW

H2: Ob Termo elektrarni Brestanica so postavili nov plinski blok moči 53 MW

H3: Posavci čakajo še ne HE Mokrice in postavitev še enega plinskega bloka v TEB

T- Iz Posavja GORAN ROVAN /

X- Snemalec in montažer Tomi Naglič /

Projekt stoletja, kot so pred leti poimenovali gradnjo verige HE na spodnji Savi, se zaključuje. Tako je bila letos dokončana peta elektrarna – HE Brežice. Ta je z dobrimi 47 MW največja po moči, zato je skupaj z infrastrukturnimi ureditvami stala skoraj 270 milijonov evrov in bila zgrajena v treh letih in pol.
T- BOGDAN BARBIČ /

X- direktor družbe Hidro elektrarne na Spodnji Savi /

»Seveda je bilo to eno zelo intenzivnih obdobij, ko smo morali usklajevati izgradnjo infrastrukture z izgradnjo HE, vendar je bilo tako eno kot tudi drugo uspešno zaključeno. S tem smo za družbo HESS uspeli povečati proizvodnjo in s tem tudi prihodke za več kot 40%.«
V Brestanici je letos potekala pospešena zamenjava več kot 40 let starih plinskih agregatov, ki jih bo sprva nadomestil prvi od dveh plinskih blokov z močjo 53 MW. Ta projekt vreden 38 mio evrov, je bil dokončan celo dva meseca pred rokom.
T- JURIJ COLARIČ /
X- vodja projekta izgradnje plinskih blokov v TE Brestanica /

»Začetek gradbenih del je bil v aprilu lanskega leta in je bil zaključen do te mere v letošnjem letu meseca aprila, da smo lahko začel z montažo opreme plinskega bloka. 6. decembra pa smo izvedli prvo sinhronizacijo. Trenutno smo v postopku izvajanja vročih preizkusov. Sledi tehnični pregled in nato poskusno obratovanje.«
Obe naložbi sta sicer del obsežnejših energetskih projektov, ki jih bo potrebno dokončati v naslednjih letih. Tako bodo morali v Brestanici postaviti še en plinski blok, je pa zgradba zanj že postavljena. HE Mokrice pa bo zaključila verigo spodnjesavskih elektrarn. 

Tekst za voditelja:

Seveda so oči Posavcem že uperjeno v leto, ki prihaja. Zato je z nami naš posavski dopisnik Goran Rovan, ki ga sprašujem, kaj si v Posavju želijo, da se jim uresnili v letu 2018.
T- GORAN ROVAN /

Lep pozdrav. Posavci veliko pričakujejo od leta, ki prihaja. Tako si med drugim želijo, da bo čimprej pridobljeno okoljevarstveno soglasje za HE Mokrice, da bi lahko položili temeljni kamen zanjo in s tem omogočili tudi nadaljevanje urejanja protipoplavne zaščite za številne kraje ob Krki, Savi in Sotli. Na obljubljeno zaščito pred poplavami že leta čakajo tudi v Kostanjevici na Krki, kjer upajo, da bodo lahko opravili tudi energetsko sanacijo tamkajšnje osnovne šole. V Krškem pričakujejo, da bo vlada končno uresničila zaveze iz protokolov, dane ob umeščanju trajnega odlagališča NSRAO in da se bo v Vrbini le začela njegova gradnja. Tu si še želijo, da bo čimprej dokončan nov most čez Savo in zgrajen še zadnji del mestne obvoznice. Nov most čez Savo pričakujejo tudi v Brežicah, nanj pa čakajo tudi na Logu pri Sevnici.
To je le nekaj želja Posavcev. Žal pa so uresničitve teh želja odvisne predvsem od dobre volje državnih institucij, na kar pa Posavci sami nimajo veliko vpliva.

